作者：朱元夫
词牌/韵律：沁园春

paragraphs: 心上浮香，轩前度影，约久传梅。
奈月意风情，枝南枝北，云婚雨嫁，年去年来。
几望溪桥，屡肥芳信，历尽冰霜春自回。
朝来报，报梢头儿女，并蒂花开。
佩环飞下妆台。
喜今度佳期不用催。
羡行李三千，金屏翠幄，仙姿第一，玉骨琼腮。
雌蝶纷纷，雄蜂逐逐，争道工为使与媒。
翁知麽，有西楼过雁，暗为徘徊。